paragraph_text: Dana 25. listopada 1408. godine nastupio je politički samostalno i sklopio u Zagrebu ugovor o međusobnom nasljeđivanju posjeda u Bribiru s rođakom, knezom Jakovom II. Nikolićom Bribirskim iz obitelji Banića, glavne loze Šubića Bribirskih. Sljedeće godine ušao je u sukob s ocem Pavlom I. i zatražio podjelu obiteljskih posjeda u Zrinu i okolici, kako bi osigurao svoj dio nasljedstva naspram polubratu Nikoli III. Podjela zrinskih posjeda je bila obavljena, a njegov se otac povukao iz političkog života i sa zrinskih posjeda na posjed Frankapana, dok je istovremeno kupio kuću u Zagrebu.<ref>Političko djelovanje kneza Pavla I. Zrinskog (1362. - 1414.) - hrcak.srce.hr